CELEX: 62020TN0091
Language: lv
Date: 2020-05-15 00:00:00
Title: Lieta T-91/20: Prasība, kas celta 2020. gada 15. maijā – WT/Komisija

10.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 262/26
            
         
      Prasība, kas celta 2020. gada 15. maijā – WT/Komisija
      (Lieta T-91/20)
      (2020/C 262/36)
      Tiesvedības valoda – angļu
      
         Lietas dalībnieki
      
      
         Prasītāja: WT (pārstāvji – G. Pandey un V. Villante, advokāti)
      
         Atbildētāja: Eiropas Komisija
      
         Prasījumi
      
      Prasītāja lūdz Vispārējo tiesu:
      
                  —
               
               
                  atcelt iecēlējinstitūcijas (AIPN) 2019. gada 7. novembra lēmumu, kurš prasītājai tajā pašā datumā tika paziņots ARES sistēmā, un ar kuru tika noraidīta prasītājas 2019. gada 17. jūlija sūdzība, ko tā bija iesniegusi saskaņā ar Eiropas Savienības Civildienesta noteikumu 90. panta 2. punktu, tostarp noraidot viņas lūgumu izmaksāt kompensāciju 30 000 EUR apmērā;
               
            
                  —
               
               
                  atcelt AIPN2019. gada 17. aprīļa lēmumu, ar kuru saskaņā ar Civildienesta noteikumu IX pielikuma 9. panta 1. punkta b) apakšpunktu prasītājai tika piemērots rājiens;
               
            
                  —
               
               
                  piespriest atbildētājai samaksāt prasītājai kompensāciju 30 000 EUR apmērā par iepriekš minētā nelikumīgā strīdus lēmuma rezultātā nodarītajiem zaudējumiem;
               
            
                  —
               
               
                  piespriest veikt šajā prasībā minēto izmeklēšanu;
               
            
                  —
               
               
                  piespriest Eiropas Komisijai segt savus un prasītājas tiesāšanās izdevumus šajā tiesvedībā.
               
            
         Pamati un galvenie argumenti
      
      Prasītāja savu prasību balsta uz diviem pamatiem.
      
                  1.
               
               
                  Ar pirmo pamatu prasītāja apgalvo, ka neesot izpildīts rūpības pienākums un esot pārkāpts labas pārvaldības princips, kas ir aizsargāts Eiropas Savienības Pamattiesību hartas 41. pantā.
               
            
                  2.
               
               
                  Ar otro pamatu tiek apgalvots, ka neesot ievērots Pamattiesību hartas 41. pantā noteiktais saprātīgais termiņš un tiesiskās noteiktības princips, kā arī esot pārkāpts Civildienesta noteikumu 12.a pants (aizskarošas attieksmes aizliegums) un esot pieļauta acīmredzama kļūda vērtējumā.